Цонка Илиева
Приказка

chitanka.info

И моят принц пътува по земята

сред тилилейските гори на мъката…

След девет планини забрава

той търси пак момичето,

стаило

две сини теменуги във очите си.

Мой принце!

Сто години още

да търсиш свойта малка пепеляшка

с обувката на закъсняла обич —

не ще я видиш.

Толкова години

до тебе,

вместо сянката ти,

крача.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.